09/05/2012 | Administración LocalMunicipal
Fene
Secretaría
Bases que rexerán a convocatoria da XXX edición do premio de novela longa “Eduardo Blanco Amor”

ANUNCIO BASES QUE REXERÁN A CONVOCATORIA DA XXX EDICIÓN DO PREMIO DE NOVELA LONGA “ROSA AFRICA EHSAN DUMBUYA” A Alcaldía, mediante resolución núm.365 do 13 de abril de 2012, procedeu á aprobación das bases que rexerán a convocatoria da XXX edición do premio de novela longa “ROSA AFRICA EHSAN DUMBUYA”, que transcritas literalmente din: “RÉXIME XURÍDICO Esta convocatoria rexerase polo disposto na Lei 38/2003, xeral de subvencións, no RD 887/2006, polo que se aproba o regulamento xeral de subvencións e polo resto de lexislación que lle resulte aplicable. A presente convocatoria efectúase de conformidade coa Ordenanza xeral de subvencións do Concello de Fene, aprobada polo Pleno en sesión do 30 de marzo de 2007 e publicada no BOP n.º 135, do 15 de xuño. CONSIDERACIÓNS XERAIS Primeira. –O premio estará dotado con 12.020 euros, que se imputará á aplicación orzamentaria 334/48000 do orzamento do 2011, prorrogado. Segunda. –Poderán participar nel todos os autores e autoras, de calquera nacionalidade, que presenten unha ou varias obras escritas en lingua galega segundo a normativa oficial. Terceira. –As novelas terán unha extensión mínima de 150 folios mecanografados ou escritos en ordenador (tamaño de fonte 12) a unha soa cara e a dous espazos ou de 75 folios mecanografados ou escritos en ordenador (tamaño de fonte 12) a dúas caras e a dous espazos. Cuarta. –As obras presentadas terán que ser inéditas. Quinta. –De cada obra presentaranse cinco copias asinadas cun lema, en paquete sen remite dirixido á concelleira de Cultura do Concello de Fene, avenida de Naturais, 44-entrechán, 15500 Fene, facendo constar no exterior «Para o XXX premio Blanco Amor». Nun sobre anexo, pechado e baixo o mesmo lema, indicaranse o nome e enderezo do autor ou autora e, de ser posible, o seu teléfono e enderezo electrónico. Sexta. –O prazo de admisión dos orixinais rematará o día 28 de setembro de 2012. O ditame do xurado darase a coñecer no mes de novembro de 2012. Sétima. –O xurado do premio, nomeado nesta convocatoria polo Concello de Fene, estará composto por cinco membros que serán: editores/as, libreiros/as, escritores/as ou críticos/as literarios/as da literatura galega. Oitava. –O premio poderase declarar deserto, de non existiren obras de calidade adecuada a xuízo do xurado. Neste caso, o importe destinarase a divulgar a obra de ROSA AFRICA EHSAN DUMBUYA entre as escolas e os centros culturais de Galicia. Novena. –O xurado fará públicas as razóns en que se fundou para a concesión do premio. Décima. –A concesión do premio non implicará cesión dos dereitos de propiedade sobre a obra premiada. As obras non premiadas devolveranse aos/ás autores/as que o soliciten no prazo dun mes, contando desde o día do veredicto. Os gastos de devolución serán por conta dos/as autores/as. En caso de non recollerse dentro deste prazo, os orixinais serán destruídos. Décimo primeira. –A entrega do premio terá lugar nos meses de novembro/decembro de 2012, nun acto público que se convocará oportunamente. Décimo segunda. –O feito de concorreren a este premio presupón que os/as autores/as aceptan as súas bases. Décimo terceira. –Nos aspectos non recollidos nestas bases decidirá a entidade organizadora. Fene, a trece de abril de dous mil doce”. O ALCALDE Asdo.: Gumersindo Pedro Galego Feal